पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार द्वारा कोरोना संक्रमण पर प्रभावी नियंत्रण एवं रोकथाम के लिए प्रदेश में सोमवार सुबह 5 बजे से से 17 मई सुबह 5 बजे तक महामारी रेड अलर्ट-जन अनुशासन पखवाड़ा घोषित किया है। कलेक्टर यूडी खान ने बताया कि श्रमिकों के रोजगार से जुड़ी गतिविधियां जैसी फैक्ट्री तथा निर्माण कार्य पर रोक नहीं होगी। साथ ही ठेला एवं फेरी लगाने वालों को छूट दी जाएगी।
सोमवार से शुक्रवार को दोपहर 12 बजे से अगले दिन सुबह 5 बजे तक संपूर्ण जिले में कर्फ्यू रहेगा। इस दौरान कोई भी व्यक्ति बिना किसी कारण घूमता मिला तो उसे कोरोना रिपोर्ट आने तक संस्थागत क्वारेंटाइन किया जाएगा। इसके साथ शादी समारोह में शामिल होने वालों की अधिकतम संख्या 50 से घटाकर 31 कर दी गई है। इनकी भी एसडीएम को पहले लिस्ट देनी होगी। जांच के दौरान लिस्ट में दिए गए नामों के अलावा काेई दूसरा व्यक्ति शादी में मिला तो कार्रवाई की जाएगी। शादी की सभी रस्में तीन घंटे में निपटानी होंगी।
अंत्येष्टि में 20 लोग शामिल हो सकेंगे। धार्मिक स्थलों पर प्रबंधन द्वारा ही पूजा अर्चना व इबादत रहेगी, लेकिन श्रद्धालुओं व दर्शनार्थियों के लिए धार्मिक स्थल बंद रहेंगे। खेल मैदान एवं सार्वजनिक उद्यान सुबह 5 बजे से सुबह 11 बजे तक खुले रहेंगे। समाचार पत्र वितरण के लिए सुबह 4 बजे से 8 बजे तक छूट होगी। मीडिया कर्मियों को पहचान पत्र के साथ आने-जाने की सुविधा रहेगी। ई-मित्र, आधार केंद्र, आईटी संबंधित सेवाओं का अनुमिति रहेगी। निजी वाहनों के लिए पेट्रोल व डीजल सुबह 7 बजे से दोपहर 12 बजे तक ही भरवाया जा सकेगा।
ये दुकानें खुल सकेंगी
सभी प्रकार की खाद्य पदार्थ व किराने का सामान, आटा चक्की से संबंधित खुदरा व थोक दुकान सोमवार से शुक्रवार तक सुबह 6 बजे से सुबह 11 बजे तक खुलेंगे। पशुचारा आदान विक्रेताओं की खुदरा व थोक दुकान सोमवार से शुक्रवार को सुबह 6 बजे से सुबह 11 बजे तक। डेयरी व दूध की दुकानें रोजाना सुबह 6 बजे से 11 बजे तक तथा शाम को 5 बजे से 7 बजे तक। सब्जियों एवं फलों के ठेले, साइकिल, रिक्शा, ऑटो-रिक्शा रोजाना, सुबह 6 बजे से शाम 5 बजे तक खुली रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva zho_Hant eng_Latn